ცვილის სურო
ცვილის სურო (ლათ. Hoya carnosa) — ხვიარა მარადმწვანე ბუჩქი ქენდირისებრთა ოჯახისა. ზოგჯერ უწოდებენ ცვილის ხესაც (შდრ. ცვილის ხე). აქვს ხორცოვანი და მბრწყინავი ფოთლები, ვარდისფერი და სურნელოვანი ყვავილები, რომლებიც ცვილისგან გაკეთებულს გავს (აქედან სახელწოდება) და შეკრებილია ქოლგებში. იზრდება სამხრეთ-აღმოსავლეთ აზიისა და აღმოსავლეთ ავსტრალიის ტენიან სუბტროპიკულ ტყეებში. როგორც ოთახის მცენარეს, ძველი დროიდან ზრდიან მეორე სახეობასთან — Hoya bella-სთან ერთად, რომელიც მიანმარის ტყეებში გვხვდება.